
Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.

[bookmark: _Hlk124862]Trafodir yn feirniadol yn ystod yr ymateb yma erthygl ‘Addysg Ddwyieithog yn yr unfed ganrif ar hugain: adolygi’r cyd-destun rhyngwladol’ gan Dr W. Gwyn Lewis (2011). Gwêl crin dipyn o drafod yn yr erthygl ynglŷn â dulliau effeithiol ac aneffeithiol o addysg ddwyieithog. Cydnabyddwn fod Dr W. Gwyn Lewis wedi treulio crin dipyn o’i amser ym myd addysg ac yn gysylltiedig ar Gymraeg. Bu’n bennaeth adran Gymraeg Ysgol Maes y Garmon, cyn symud i fod yn Ymgynghorydd Addysg Gymraeg ac erbyn hyn mae’n Uwch Ddarlithydd mewn Addysg ym Mhrifysgol Bangor. Canfyddir mai ymchwilio i addysg dwyieithrwydd a’r effaith a chai yw un o’i ddiddordebau felly gellir dibynnu ei fod wedi ymchwilio yn drylwyr. Gwêl rhestr faith o gyfeirnodau yn cynnwys dogfennau cyfoes yn ogystal â rhai wedi dyddio ond gellir gweld perthnasedd pob un ohonynt. Amlygwyd felly bod damcaniaethwyr arall dylanwadol yn y maes megis Baker, Cummins a Garcia yn cefnogi a rhoi sail yw ganfyddiadau.

Mynega Lewis (2011) bod yr hyn a olygir gan ddwyieithrwydd yn aneglur. Dywed Baker (2000, t.2) mae “A person who speaks two languages is bilingual”. Gellir gweld dwyieithrwydd fel continwwm fel noda Chin a Wigglesworth (2007) ar un pegwn mae unigolion sy’n dechrau dysgu ail iaith ag ar y pegwn arall mae  unigolyn sy’n rhugl yn y ddwy iaith. Cyfeiria Bloomfeild (1933, dyfynnwyd yn Chin a Wigglesworth, 2007, t.5) at begwn eithafol y continwwm gan fynegi ei fod yn “native-like control of two languages”.  Atega Oestreicher (1947, dyfynnwyd yn Jones, 1997, t.3) gan fynegi bod dwyieithrwydd yn “Complete mastery of to different languages without interference”. Er hyn ar begwn arall y continwwm dywed Haugen (1953, dyfynnwyd yn Jones, 1997) os bod person yn medru cynhyrchu geiriau ystyrlon yn yr iaith arall eu bod yn ddwyieithog, yn debyg atega MacNamara (1969, dyfynnwyd yn Jones, 1997) bod y gallu i ddarllen ychydig yn yr ail iaith yn ddigonol.

Does dim dwywaith bod llawer o ddadlau ynglŷn â’r diffinio ond rhaid ystyried bod rhan fwyaf o bobl ddwyieithog yn gryfach mewn un iaith na’r llall a bod rhaid cael lefel ddigonol o’r ddwy iaith i fedru cyfathrebu ynddynt. Er mwyn canfod a yw person wir yn ddwyieithog ystyria Mackey (1968, dyfynnwyd yn Fishman, 2012) ei gallu yn y pedwar elfen ieithyddol sef gwrando, darllen, siarad ac ysgrifennu. Cred mae’r diffiniad sy’n taro’r hoelen ar ei phen yw Oksaar:
 “the ability of a person to use here and now two or more languages as a means of communication in most situations and to switch from one language to another if necessary” (1983, dyfynnwyd yn Jones, 2007,t. 7).
Amlyga nad oes rhaid i berson defnyddio’r ddwy iaith yn rheolaidd gellir fod yn achlysurol yn ogystal â chyfeirio at y gallu i newid rhwng ieithoedd yn ddisymwth. Cyfeirir at y gallu hwn o symud rhwng ieithoedd gan Lewis (2011, t.69) fel ‘llythrennedd deuol’ a dywed ei fod yn golygu “symud yn hyderus ac yn esmwyth rhwng ieithoedd at ddibenion gwahanol”.
Mynega Mackey (1968, dyfynnwyd yn Jones, 1997) fod yna chwe ffactor sy’n effeithio ar allu unigolyn i ddysgu iaith sef oed, rhyw, deallusrwydd, cof, agwedd a chymhelliad. Cytuna Davies (2016, dyfynnwyd yn Jones, a Morris)  bod aeddfedrwydd disgybl yn effeithio ar ei allu i ‘gaffael’ neu ‘ddysgu’r’ iaith. Mynega bod disgyblion ifanc yn caffael yr iaith yn naturiol gan efelychu’r hyn o’u cwmpas, gwelir hyn wrth yn nefnydd o’r dull trochi. Awgryma Sorace (dyddiad anhysbys, dyfynnwyd yn Hardach, 2018) bwynt tebyg gan ddweud “What young children excel at is learning implicitly: listening to native speakers and imitating them.” Rhaid ystyried felly pa ddulliau sy’n addas ar gyfer disgyblion yn ddibynnol ar eu haeddfedrwydd.
Amlyga tabl teipoleg Baker (2011) nifer o fodelau ar gyfer addysg ddwyieithog, wrth ddadansoddi’r tabl mae’n amlwg bod yna ddulliau ‘cryf’ a dulliau ‘gwan’ o fewn ein system addysg. Gwêl debygrwydd yn nhabl Baker (2011) a thabl teipoleg Jones (1997) gan iddi hi hefyd gyfeirio at yr un dulliau cryf a gwan. Noda Lewis (2011) mae’r model a welwn mewn ysgolion Saesneg sy’n addysgu Cymraeg fel ail iaith yw ‘Mainstream’ sy’n cael ei gategoreiddio fel dull ‘gwan’. Disgrifiwyd bod yr ail iaith ond yn cael ei addysgu am hanner awr y dydd drwy dull ‘drip feed’ a dywed Baker (2006, dyfynnwyd yn Lewis 2011, t.70) bod y dull “rearley produces functionally bilingual children” ai ymlaen i fynegi bod gan y disgyblion hyn ychydig iawn o ddealltwriaeth o’r ail iaith. Gwêl tystiolaeth o hyn gan Estyn (2013, dyfynnwyd yn Yr Adran Addysg a Sgiliau, 2013) wrth iddynt nodi nad yw ysgolion yn neilltuo digon o amser i addysgu’r Gymraeg ac nid yw geiriau Cymraeg yn cael eu hailadrodd ddigon gan yr ymarferwyr. Yn ddiweddarach mynega Estyn (2018) nad oes tri chwarter o ysgolion Uwchradd Saesneg yng Nghymru yn galluogi disgyblion i ddatblygu’r Gymraeg yn ddigonol yn ystod gwersi a chyd destunau eraill.

Mae’n  gwbl amlwg nad yw addysg Gymraeg ail-iaith yn llwyddo ar hyn o bryd gan i Lewis (2015) fynegi bod gormod o lawer o ddisgyblion yn gadael ysgol heb y sgiliau effeithiol i fedru defnyddio yn y byd gwaith ag ym mywyd bob dydd er iddynt astudio Cymraeg ail-iaith ers blynyddoedd. Gellir ystyried sefyllfa Cymraeg ail-iaith yn y sector Saesneg yn argyfwng felly yn enwedig gan fod y Is-adran y Gymraeg(2017) wedi cyhoeddi ei nod o gyrraedd miliwn o siaradwyr Cymraeg erbyn 2050.  Does dim dwywaith bod angen chwildro yn y dulliau sy’n cael eu defnyddio i addysgu Cymraeg fel ail iaith er mwyn cyrraedd miliwn o siaradwyr! Er hyn cydnabydda’ Estyn (2018) bod Ysgol Gynradd Plasgrug yn rhagori yn y maes gan roi blaenoriaeth i hyrwyddo’r Gymraeg yn ogystal â pharatoi’r disgyblion i fod yn rhan o gymdeithas ddwyieithog. Serch hyn gyda dyfodiad y cwricwlwm newydd bydd y term ‘Cymraeg ail-iaith’ yn cael ei ddiddymu gyda’r bwriad o sefydlu continwwm i ddysgu’r iaith Gymraeg (Golwg 360, 2019).  Mynega’r Gweinidog Addysg Kirsty Williams (dyfynnwyd yn Golwg 360, 2019)  mae dyma’r “newid mwyaf dramatig” i’r ffordd y mae ysgolion Cymru yn addysgu ieithoedd er mwyn sicrhau bydd pob un o ddisgyblion Cymru yn dod yn “ddinasyddion Cymru a’r Byd”.  Ategwyd hyn gan Donaldson (2015, t.58)  wrth iddo fynegi “mae’r manteision diwylliannol, gwybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y cwricwlwm ysgol”.

Rhaid ystyried bellach defnyddio dulliau cryf sy’n bodoli eisoes yn yr ysgolion Cymraeg megis ‘trochi’ ag ‘addysg iaith treftadaeth’ (Lewis, 2011) lle ceir amrywiaeth o ddisgyblion o aelwydydd Gymraeg ag eraill o gartrefi di-gymraeg. Amlinella Lewis (2011) yr her gyfredol sy’n wynebu ysgolion yw defnyddio’r ddwy dechneg o fewn yr un dosbarthiadau. Gwêl ddefnydd o ‘Addysg iaith treftadaeth’ i wthio’r disgyblion Cymraeg ymlaen wrth ddefnyddio’r dull o drochi iaith i ddatblygu iaith y di-gymraeg. Atega Hickley (2001 dyfynnwyd yn Redknap et al., 2006) hyn gan fynegi bod rhaid gwthio disgyblion L2 ond hefyd ceisio datblygu iaith dysgwyr L1 a hybu’r iaith gyda’r holl ddisgyblion ar draws yr ysgol.  Gwêl manteision i ddisgyblion L1 mewn dosbarth gyda disgyblion L2 ag athrawon Cymreig gan ei bod yn modeli’r  iaith, gellir cysylltu hyn gyda damcaniaeth Vygotsky (1978, dyfynnwyd yn Grigg, 2015) bod disgyblion yn dysgu wrth eraill. Er hyn rhaid peidio colli golwg ar iaith ac ansawdd yr addysg a chai disgyblion L2 yn y dosbarthiadau cymysg hyn.

Canfyddir gwreiddiau’r dull trochi yng Nghanada yn y 70au  wrth iddynt roi cyfleoedd i ddisgyblion Saesneg ddysgu Ffrangeg, amlygwyd mai dull o addysgu’r cwricwlwm drwy’r ail iaith yw trochi iaith (Richards a Rodgers, 2001). Cydnabydda’ Yr Adran Addysg a Sgiliau (2013)  bod y dull trochi wëid bod yn llwyddiant gan sicrhau bod y cwricwlwm cyfan trwy gyfrwng y Gymraeg. Amlyga Baker (2000) anfantais o’r dull trochi wrth iddo nodi bod yna ostyngiad dros dro yng nghyflawniad disgybl wrth ddechrau trochi yn yr ail iaith. Ond os caiff disgybl afael gadarn ar yr iaith gallant esblygu i fod yn ddisgybl dwyieithog llwyddiannus. Cytuna Mehisto (2012, dyfynnwyd yn Grigg, 2015) gan ddweud bod meistrolaeth mewn ail iaith yn ddibynnol ar faint o brofiad uniongyrchol gyda’r iaith mae’r disgybl wedi cael. Serch hynny os na caiff y disgybl afael ddigonol ar yr ail iaith i fedru deall a gweithio drwy’r cwricwlwm byddant yn disgyn tu ôl ac yn cyfyngu ei lefel cyrhaeddiad.

Dull sydd wedi esblygu dros y blynyddoedd yw ‘Content and Language Integrated Learning’ (CLIL). Mynega Hopwood (2017, dyfynnwyd yn Hopwood a Defis) bod hwn yn ddull sy’n ennill poblogrwydd. Canfyddir bod gwersi iaith yn cyflwyno rheolau a phatrymau’r iaith ac yna darparir cyfleoedd i’r disgyblion rhyngweithio yn yr ail iaith o fewn pynciau eraill mewn sefyllfaoedd bob dydd. Dywed Lewis (2011, t.77) bod ymchwil a gynhaliwyd yn yr Eidal ar dull o ddefnyddio CLIL yn effeithiol yn “hyrwyddo sgiliau gwybyddol disgyblion wrth iddynt ymgodymu a chynnwys pynciol trwy gyfrwng eu hail iaith”.  Mynega Serra (dyddiad anhysbys, dyfynnwyd yn Cole a Baetens Beardsmore, 2007)  bod ymchwil mewn ysgolion cynradd yn addysgu drwy Almaeneg ag Eidaleg yn dangos bod CLIL yn atgyfnerthu’r cysyniad allweddol o integreiddio iaith ac yn ychwanegu gwerth ychwanegol at yr addysg.

Amlygwyd yn yr erthygl gan Garcia (2009) bod yna fanteision i ddefnyddio dwy iaith ochor yn ochor yn yr un dosbarth a dylai addysg sector Saesneg yng Nghymru fod yn symud tuag at “arferion amlieithog sy’n manteisio ar ddwyieithrwydd disgyblion” (Garcia, 2009, dyfynnwyd yn Lewis 2011). Gellir dadlau bod barn UNESCO (1953, dyfynnwyd yn Rodrigues, Carrasquillo a Lee, 2014, t.32) yn amherthnasol bellach gan iddynt fynegi “the best medium for teaching a child is his mother tongue…. Educationally, he learns more quickly through it than through an unfamiliar linguistic medium”. Er hyn nid yw cyfuno ieithoedd yn y dosbarth yn gysyniad newydd gan fod Jacobson (1990, dyfynnwyd yn Lewis 2011) wedi awgrymu defnyddio’r ddwy iaith yn integredig o dan y term ‘purposeful concyrrent use’ yn y 90au. Pwysleisia Baker (2007) bod gosod ffiniau rhwng ieithoedd yn gallu bod yn fuddiol ar adegau ond bod mwy o bwysigrwydd ar fedru cyfenwid rhwng ieithoedd os bod iddo bwrpas a swyddogaeth.

Amlyga Lewis (2011) bod yr arfer o wahanu ieithoedd yn y dosbarth yn arddull sy’n perthyn i’r ugeinfed ganrif a bod angen symud gyda’r oes a dysgu ieithoedd ochr yn ochr yn y dosbarth. Un dull a awgryma Garcia (2009) yw trawsieithu, dull a soniodd Cen Williams amdano yn wreiddiol  wrth iddo grybwyll bod datblygu dwy iaith yn llwyddiannus hefyd yn cael ei adlewyrchu mewn dysgu pynciol effeithiol. Disgrifir trawsieithu fel y dull o roi mewnbwn mewn un iaith a chael allbwn mewn iaith arall, er enghraifft pe bai stori Cymraeg yn cael ei darllen i’r plant byddai gofyn iddyn nhw ysgrifennu disgrifiad o gymeriad yn Saesneg. Un fantais amlwg sy’n deillio o hyn yw datblygu “deeper and fuller understandig” yw’r hyn a ddywed Baker (2000, t.104) wrth iddynt ryngweithio rhwng yr ieithoedd wrth gofnodi gwybodaeth. Mantais arall a mynega Baker (2011) yw datblygu sgiliau llafar a chyfathrebu’r disgyblion ail iaith y disgyblion. Anfantais sy’n codi ben o ganlyniad i ddefnyddio’r dull yma yw sicrhau bod gallu'r disgyblion yn y ddwy iaith yn gymharol gryf. Gall ceisio defnyddio’r dull gyda disgybl sy’n dechrau dysgu iaith newydd a’i fod yn methu cwblhau’r dasg chwalu ei hunan hyder a chreu casineb tuag at yr ail iaith neu’r ddwy iaith yn gyffredinol.

Wrth ddod i gasgliad ynglŷn ag addysgu’r Gymraeg yn y sector cyfrwng Saesneg gwelir fod yna nifer o agweddau sy’n cyfrannu at sut mae’r Gymraeg yn cael ei addysgu. Yn gyntaf rhaid nodi bod y dulliau sy’n cael ei ddefnyddio yn aflwyddiannus a bod angen ystyried dulliau mwy cyfoes o addysgu yn ddwyieithog. Wedi’r cyfan gwêl manteision lu i ddisgyblion wrth iddynt fod yn ddwyieithog gyda Grigg (2015) yn pwysleisio manteision personol, agor drysau ar gyfleoedd gwaith yn ogystal â gweld y byd. Mae’n grediniol nad oes yna anfanteision i fod yn ddwyieithog. Noda Lewis (2011)  bwysigrwydd bod y gyfundrefn addysg ddwyieithog Cymru yn datblygu yn gyson er mwyn ateb gofynion plant Cymru heddiw ac yn y dyfodol. Atgyfnerthir hyn gan Garcia (2009, t.5) wrth iddi ddweud “bilingual education is the only way to educate children in the twenty first century”, amlyga hyn bwysigrwydd athrawon dwyieithog felly er mwyn dylanwadu ar ddisgyblion y dyfodol.

